# Visitació Ubach

Maria de la Visitació Ubach Pérez o Visitació Ubach de Osés (Madrid, 1850- La Garriga, 1925), més coneguda com a Visitació Ubach, va ser una pintora catalana.
Va ser deixebla de Francesc Miralles i Galaup a París i es va especialitzar en quadres de flors, figures femenines, al·legories i escenes de l'alta burgesia catalana. Moltes de les seves obres s'han fet passar com obres del seu mestre, de manera que, avui per avui, és difícil identificar-les.

## Biografia

Tot i néixer a Madrid, segons la informació que consta en els catàlegs de les exposicions oficials en què va participar, a finals del segle xix residia al passeig de Gràcia, 35, de Barcelona. Casada amb Francisco Javier Osés Ezterripa, coronel d'infanteria, va tenir una filla, Maria de la Visitació.
Va estudiar amb el pintor Francesc Miralles i va exposar diverses vegades a la Sala Parés. La primera d'elles que es té constància és la XIIa Exposició Extraordinària de Belles Arts de gener de 1895, mostra en la qual va participar també els anys 1897, 1898 i 1900. Hi va exposar junt amb les pintores Antònia Ferreras i Júlia Puiggarí l'abril de 1896 i a l'exposició del 1897, que estava integrada exclusivament per dones, hi va presentar tres quadres, segons va informar el setmanari Crónica teatral y artística, que en va elogiar el talent.
Des de 1896 va participar en les exposicions de Belles Arts de Barcelona que organitzava l'Ajuntament de la ciutat al Palau de Belles Arts. En aquesta tercera mostra va presentar tres olis i en la quarta (1898) un retrat de la família de Lluís XVI. L'any 1897 va prendre part de la Exposición Nacional de Bellas Artes de Madrid amb quatre olis, obtenint una menció honorífica, i de nou ho va fer a la del 1899. També consta entre els participants de l'Exposició General de Belles Arts de Barcelona del 1900, amb les obres Esperando i Indecisión. Tres anys més tard va presentar l'obra Confidencias a la Sala Rovira de la mateixa ciutat i el juny de 1907 va participar en la V Exposició d'art de Barcelona.
Junt amb Lluïsa Vidal, Antònia Ferreras, Pepita Teixidor i M. Lluïsa Güell, va formar part del grup de dones que van lluitar per aconseguir exposar les seves obres a les sales que, fins aleshores, estaven reservades només per als artistes. Així, la seva obra es va reproduir a la revista Feminal i va participar en totes les exposicions femenines que es van fer a la Sala Parés entre 1896 i 1900. En la primera d'elles hi va presentar dues mitges figures femenines i en la segona les obres Paseo en coche i La Manon.
També va ser l'única dona que va constar entre els artistes col·laboradors de la revista barcelonina Álbum Salón entre 1898 i 1900, per bé que en realitat no se'n van publicar més que quatre pintures, entre elles les titulades Mariposa sin alas, Hija de María i Tarde vienes hoy.
És considerada, al costat de Pepita Teixidor i Emília Coranty, una de les millors pintores de flors de Catalunya.

## Exposicions

* 1895. XIIa Exposició Extraordinària de Belles Arts, Sala Parés.
* 1896. Tercera Exposició de Belles Arts i Indústries Artístiques, Palau de Belles Arts. Obres: Ofelia, Carlota Corday i Flores.
* 1896. Primera exposició femenina, Sala Parés. Obres: dos retrats de mig cos.
* 1897. XIVa Exposició Extraordinària de Belles Arts, Sala Parés.
* 1897. Exposición General de Bellas Artes, Madrid. Obres: Araceli, Flores, Entre flores i Tipo oriental.
* 1897. Segona exposició femenina, Sala Parés. Obres: La Buenaventura, Manon i De paseo en coche.
* 1898. Quarta Exposició de Belles Arts i Indústries Artístiques, Palau de Belles Arts. Obra: La familia de Luis XVI en el temple.
* 1898. XVa Exposició Extraordinària de Belles Arts, Sala Parés.
* 1898. Tercera exposició femenina, Sala Parés.
* 1899. Exposición General de Bellas Artes, Madrid. Obres: Mariposa sin alas i ¡Tarde vienes hoy!.
* 1900. Exposició regional olotina de Belles Arts e industries artístiques, Olot.
* 1900. XVa Exposició Extraordinària de Belles Arts, Sala Parés.
* 1900. Quarta exposició femenina, Sala Parés.
* 1901. Exposició General de Belles Arts, Madrid. Obres: Tiempos difíciles, Manón Lescaut i Mme. Helisabet.
* 1906. Exposición de Bellas Artes e Industrias Artísticas, Madrid. Obra: Charlot Corday.

## Obres destacades

* 1884 - Retrat de Víctor Balaguer vell (oli sobre tela), conservada a la Biblioteca Museu Víctor Balaguer.
* 1899 - ¡Tarde vienes hoy!.
* 1899 - Ramo de flores en un jarrón (oli sobre tela), conservada a la Biblioteca Museu Víctor Balaguer.

## Referències

* ↑ «Hemeroteca de la Vanguardia dia 25 d'agost de 1915. pàg.12. (concessió de pensió de viuda on surt el segon cognom)» (en castellà). 25 de setembre de 1915. [Consulta: 7 març 2019].
* ↑ Visitació Ubach al diccionari d'Artistes Espanyols de la Frickr Collection
* 1 2 3 4 Rodrigo Villena, Isabel «Las artistas catalanas, su lugar en la revista Feminal (1907-1917)». Locus Amoenus, 2017, p. 223-244.
* ↑ Dels fons a la superfície. Obres d'artistes catalanes contemporànies anteriors a la dictadura franquista. Centre de Cultura de Dones Francesca Bonnemaison, 2008, p. 18. ISBN 97884612-2004-5.
* 1 2 3 Catálogo ilustrado de la tercera exposición de bellas artes e industrias artísticas (en castellà). Ajuntament de Barcelona. Barcelona: J. Thomas, 1896, p. 42, 70 i 89; cat. 93, 364 i 385.
* ↑ «Hemeroteca de la Vanguardia dia 16 de març de 1915 pàg.1.Esquela del marit» (en castellà). La Vanguardia, 16-03-1915. [Consulta: 7 març 2019].
* ↑ «Menú de l'enllaç de Savador Calderón García Negrete amb Maria de la Visitación Osés Ubach». Museu Frederic Marès. [Consulta: 15 maig 2020].
* 1 2 3 Catálogo de la Exposición General de Bellas Artes 1899 (en castellà). Madrid: La Exposición (Imprenta y fundición de los hijos de J. A. García), 1899, p. 120, cat. 837-838.
* 1 2 3 4 5 6 7 Repertori de catàlegs d'exposicions col·lectives d'art a Catalunya (fins a l'any 1938). Institut d'Estudis Catalans, Memòries de la Secció Històrico-Arqueològica LIX, 2002, p. 67, 69, 72, 73, 76 i 77. ISBN 84-5273-661-4.
* 1 2 3 4 Coll i Mirabent, Isabel. Diccionario de mujeres pintoras en la España del siglo XIX. Barcelona: Centaure Groc, 2001, p. 197. ISBN 84-931852-1-3.
* ↑ Crónica teatral y artística, nº 8, 25 de diciembre de 1897. Arxiu de revistes catalanes antigues.
* 1 2 3 Cuarta exposición de Bellas Artes e Industrias Artísticas (en castellà). Ajuntament de Barcelona. Barcelona: Imprenta de Henrich y Cia, 1898, p. 57, cat. 231.
* ↑ «Diccionari biogràfic de dones». Xarxa Vives d'Universitats, Generalitat de Catalunya i Consell de Mallorca. Arxivat de l'original el 2020-01-26. [Consulta: 31 març 2020].
* ↑ La Lueta, Laura; Mercader, Laura «Les artistes irrompen en la política sexual. Quatre exposicions femenines d'art a la Sala Parés de Barcelona (1896-1900)». CDF. II International Congress, 6-2015.
* ↑ «Hemeroteca Digital. Biblioteca Nacional de España». [Consulta: 15 maig 2020].
* ↑ Casellas, Raimon «El arte femenino en el Salón Parés». La Vanguardia, 24-12-1896, p. 4.
* ↑ Catálogo de la Exposición General de Bellas Artes 1897 (en castellà). Madrid: Celestino Apaolaza, 1897, p. 166, cat. 1091-1094.
* ↑ «La pintura femenina en el Salón Parés». La Vanguardia, 24-12-1897, p. 4.
* ↑ Casellas, Raimon «A proposit de la Exposició de can Parés». La Veu de Catalunya, 09-01-1899, p. 1.
* ↑ Diari de Catalunya, 22-07-1900, p. 2.
* ↑ Catálogo de la Exposición General de Bellas Artes de 1901 (en castellà). Madrid: Casa Editorial Mateu, 1901, p. 148, cat. 1134-1136.
* 1 2 «Museus en línia: Visitació Ubach i Pérez d'Osés». Generalitat de Catalunya. [Consulta: 20 novembre 2019].
* ↑ Edición del sábado, 13 mayo 1899, La Vanguardia

## Bibliografia

* Cien años de pintura, v.11, 1993 (Visitación Ubach de Osés, 1873-1903).
* Diego Otero, [Diss.] 1987, p.735 (Visitación Ubach, exh.1896-1901).
* Francesc Fontbona and Miralles, 1990, p.60 (Visitació Ubach).
* González [López] and Martí [Ayxelá], Pintores, 1989, p.282 (María de la Visitación Ubach de Osés, n.1873-m.p.1903).
* Pantorba, 1980, p.490 (María de la Visitación Ubach de Osés, exh.1897).
* Ràfols, Diccionari, v.3, 1955 (n.1873-exh.1904).

## Enllaços externs

* Dones Pintores Arxivat 2013-06-15 a Wayback Machine.